‘n Liefdesbrief (soortvan) | Adoons boer vorentoe
‘n Liefdesbrief (soortvan)
Posted on Februarie 6, 2011 by Adoonsie	My liewe meisiekind.
Een van die mense op die blogs wat ek lees het voorgestel dat die anner van ons op die blogs ‘n liefdesbrief skryf. Jy sal nou nie weet nie, maar ek is nie eintlik baie goed met die soort ding nie. Dis nou die liefdes brief ding. Maar, terwyl ek hier by Schoenmakerskop sit en oor die see uistaar na ‘n groot houervragskip doer op die horison, het ek gedink dat ek dit tog maar sal probeer. So nou tik ek maar vir jou ‘n brief hier op my selfoon.
Ek sit egter met ‘n probleem. Ek sou graag vir jou wou skryf en vertel hoe mooi jou hare is. Of hoe jy my hart snare roer as jy glimlag. Of hoe mooi jou oë is. Ek sou graag vir jou wou vertel hoe opgewonde ek raak as ek jou stem hoor. Of hoe ek na jou verlang as jy nie hier is nie. Die probleem is dat ek dit nie kan doen nie, want ek ken jou nie. Ek weet nie wie jy is nie.
Ek besef nou dat ek ten minste een deel van wat ek geskryf het nou al reeds kan bedoel. En dit is dat ek verlang na jou. Wie jy ook al is en waar jy ook al is, ek mis jou. Ek hoop dat ons paaidjies eendag sal kruis en dat ek nie vir altyd na jou gaan verlang nie.
Tot dan. Pas jouself asseblief mooi op. En bid saam met my dat ons Hemelse Vader ons eendag bymekaar sal uitbring.
← Kransvalkies – die laaste foto	R.I.P Lucas Maree →
8 thoughts on “‘n Liefdesbrief (soortvan)”	Charms sê:	on Februarie 8, 2011 at 13:48	Ek hoop sy lees eendag hierdie brief.
Adoonsie sê:	on Februarie 8, 2011 at 15:25	Ek hoop daar is eendag ‘n ‘sy’ om die brief te lees.
Charms sê:	on Februarie 8, 2011 at 16:40	Natuurlik sal daar wees. Dan kan julle lekker saam oor die see uitstaar met julle voete in die sand.
toortsie sê:	on Februarie 9, 2011 at 21:49	Ons hou duime vas dat dit glad nie so lank sal neem voor sy die brief lees nie.
seegogga sê:	on Februarie 9, 2011 at 23:02	Dis ek wat dit voorgestel het en ek stel ook voor dat jy hierdie mooi brief hou om vir haar te wys nadat jy haar gekry het. Sy sal nog kom, dit glo ek , wees net geduldig.
Son sê:	on Februarie 18, 2011 at 15:18	Daar SAL eendag ‘n ‘sy’ wees om hier te lees 🙂 ((Adoonsie))
toortsie sê:	on Februarie 19, 2011 at 08:21	Ek wonder of WP vir jou laat weet het dat jy getag is??
Adoonsie sê:	on Februarie 19, 2011 at 08:25	nee? Getag vir wat ? hierdie laaste 2 weke was gek by die werk. Ek het nie naby n blog gekom nie.